 Ofa hii mpya ijulikanayo kama ‘Okoa Mapene’ imetajwa kwamba lengo lake ni kuinua huduma za kifedha na kuwapatia wateja njia rahisi ya kufanya miamala yao ya kila siku.Akizungumza wakati wa uzinduzi, Meneja Uhusiano wa Airtel, Jackson Mmbando alisema wameanzisha mpango huo kwa lengo la kuwawezesha wateja wa Airtel money nchi nzima kuokoa fedha kwa mtumiaji wa Airtel.Alisisitiza kuwa ofa hiyo ‘pia itamwezesha wakala kupata kamisheni zaidi kutokana na kuwa na wateja wengi watakaofanya miamala mingi kuanzia sasa. Ili kupata kutuma fedha, mteja anatakiwa kupiga *150*60# na kuunganishwa kwenye menu ya Airtel Money na kuanza kufanya miamala yake BURE.Hivi karibuni Airtel iliwazawadia wateja wake kwa kuwapatia gawio la faida watumiaji wote wa huduma ya Airtel Money.